CELEX: 62009TN0284
Language: mt
Date: 2009-07-17 00:00:00
Title: Kawża T-284/09 P: Appell ippreżentat fis- 17 ta’ Lulju 2009 minn Herbert Meister mis-sentenza mogħtija fit- 18 ta’ Mejju 2009 mit-Tribunal għas-Servizz Pubbliku fil-Kawżi Magħquda F-138/06 u F-37/08, Meister vs UASI

10.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 244/6
            
         Appell ippreżentat fis-17 ta’ Lulju 2009 minn Herbert Meister mis-sentenza mogħtija fit-18 ta’ Mejju 2009 mit-Tribunal għas-Servizz Pubbliku fil-Kawżi Magħquda F-138/06 u F-37/08, Meister vs UASI
   (Kawża T-284/09 P)
   2009/C 244/10
   Lingwa tal-kawża: Il-Ġermaniż
   
      Partijiet
   
   
      Appellant: Herbert Meister (Muchamiel, Spanja) (rappreżentant: H.-J. Zimmermann, avukat)
   
      Parti oħra fil-proċedimenti: L-Uffiċċju għall-Armonizzazzjoni fis-Suq Intern (Trade Marks u Disinni)
   
      Talbiet tal-appellant
   
   
               —
            
            
               tannulla s-sentenza tat-Tribunal għas-Servizz Pubbliku tat-18 ta’ Mejju 2009 fil-Kawża F-37/08, Meister vs UASI;
            
         
               —
            
            
               tikkundanna lill-appellat għall-ispejjeż.
            
         
      Aggravji u argumenti prinċipali
   
   L-appell huwa ppreżentat kontra s-sentenza tat-Tribunal għas-Servizz Pubbliku tat-18 ta’ Mejju 2009 fil-Kawżi Magħquda F-138/06 u F-37/08, Meister vs UASI, li permezz tagħha, fost l-oħrajn, ġew miċħuda t-talbiet tal-appellant fil-Kawża F-37/08.
   Insostenn tal-appell tiegħu l-appellant isostni, fl-ewwel lok, li t-Tribunal għas-Servizz Pubbliku kiser id-dmir tiegħu ta’ newtralità u ta’ oġġettività, ma wettaqx evalwazzjoni preċiża tal-fatti tal-każ, iżda wettaq evalwazzjoni preġudikata, u żnatura l-fatti tal-każ. Barra minn hekk, huwa jallega li t-Tribunal għas-Servizz Pubbliku wettaq tfixkil proċedurali inammissibbli tas-suġġetti rispettivi tal-Kawża F-138/06 u tal-Kawża F-37/08. Minbarra dan, l-appellant jallega li t-Tribunal għas-Servizz Pubbliku żbalja fil-liġi fis-sentenza tiegħu fuq il-fatti tal-każ. Fl-aħħar nett, l-appellant jikkritika d-deċiżjoni fuq l-ispejjeż tat-Tribunal għas-Servizz Pubbliku.
   L-appellant huwa tal-fehma li t-Tribunal għas-Servizz Pubbliku, bil-ksur tiegħu, kiser ukoll id-dmir tiegħu li jipprovdi motivi xierqa għas-sentenza appellata.